**Tájékoztatás a 2021-2022-es nevelési évben életbe lépő védelmi intézkedésekről és azok betartásáról.**

**A védelmi helyzetre való tekintettel, kérünk mindenkit az együttműködésre, a szabályok betartására.**

1. **Felkészülés az óvoda megnyitására:**

Óvodánk fertőtlenítő takarítása a nyári szünet idejében megtörtént, amely augusztus 20. naptól folyamatos.

1. **Az intézmény látogatása:**

Óvodánkat kizárólag egészséges, betegség tüneteit nem mutató gyermek látogathatja. A nevelésben, az óvoda működtetésében csak egészséges dolgozó láthat el feladatot. A szülő köteles az óvodát értesíteni, ha gyermekénél, vagy a családban, koronavírus gyanú vagy igazolt fertőzés fordul elő!

A szülő köteles a házirendet, illetve a védőintézkedésekre kialakított szabályokat betartani és betartatni!

**A gyermekek érkezésének, hazavitelének, benntartózkodásának rendje:**

Kérjük a szülőket, hogy a járványügyi helyzetre való tekintettel a gyermekeket reggel 9 óráig hozzák be az intézményünkbe!

Kérjük, hogy kerüljék a csoportosulásokat és minél hamarabb hagyják el az intézmény területét, bejáratát!

Amennyiben a gyermek, testhőmérséklete 37,8 fok fölött van, nem jöhet be az óvodába.

A gyermekek fejlődését elősegítő óvodán belüli foglalkozások (fejlesztő foglalkozások, logopédia, preventív testnevelés, gyermektánc) a szokásos módon zajlanak.

**A gyermekekre és a gyermeket óvodába hozó/óvodából elvivő felnőttekre vonatkozó szabályok:**

Szülők bejöhetnek óvoda épületébe, de gyermekük átvétele után kérem a legrövidebb időn belül távozzanak! Szülők számára a maszk használata ajánlott!

A gyermekek reggeli érkezése két bejáraton keresztül történik.

• A Kutyás és a Cicás szülőket kérjük, hogy gyermekeiket a csoportszobájukhoz közelebbi, a folyosó végén lévő bejárati ajtón keresztül hozzák be az épületbe. A Macis és a Kacsás csoportba járókat továbbra is a főbejáratnál közlekedjenek.

• A gyermekek átvétele és kézfertőtlenítés vagy kézmosás után történik.

• Igyekszünk a lehető legtöbb időt a szabadban tölteni, így jó idő esetén a gyermekek az udvaron gyülekeznek, illetve játszanak délután.

•

**Kérem, hogy minden esetben ügyeljenek a távolságtartásra!**

**Étkezésre vonatkozó szabályok**

A gyermekek étkeztetése az eddigiek szerint zajlik (a gyermekek a csoportszobákban étkeznek). Az evőeszközök, a tányérok és a poharak fertőtlenítő mosogatását a konyhai dolgozó végzi. Az étkeztetést végző dolgozók vírusölő hatású kézfertőtlenítőt használnak.

Hiányzás esetén az étkezés lemondása elsősorban elektronikus úton, a csepi1@zippel-zappel.hu címre küldött levélben történik.

Végső esetben - amennyiben nincs online hozzáférés - a 20/252-57-56 vagy a 23/420 414 telefonszámokon várjuk a bejelentéseket.

Mindkét esetben kizárólag az előző munkanapon 9:30 óráig beérkezett lemondásokat tudjuk figyelembe venni.

Ugyanilyen módon kérjük jelezni a hiányzást követő visszatérést is!

1. **Teendők beteg gyermek esetén**

A **betegség (COVID-19 tüneteit, illetve láz, hányás, hasmenés, fejfájás) tüneteit mutató gyermeket haladéktalanul elkülönítjük**. Tünet esetén értesítjük a **szülőt, aki köteles a lehető legrövidebb időn belül a gyermekéért jönni!** A szülővel egyidejűleg értesítjük a megfelelő egészségügyi szervezeteket is. (háziorvos, gyermekorvos, NÉBIH). **A gyermek az óvodába kizárólag orvosi igazolással térhet vissza!**

Budaörs, 2021. szeptember 24.

Ruppel Irén

óvodavezető-helyettes